google/wiki40b huggingface dataset:
Mesotopus regius

Utseende

En stor (hannen 60-87 millimeter), kraftig, svært blankt svart hjortebille. Hannens kjever er nokså lange, krumme og kraftige, på undersiden med en stripe av oransje bestøvning. Den skiller seg fra Mesotopus tarandus (i snever forstand) ved at hannens kjever er lengre og slankere. Disse billen er påfallende blanke (som blankpussede sko). Hannen har et to-grenet framspring i pannen på hver side av dette en liten, butt tann, for øvrig er hodet ganske flatt. Pronotum er avrundet med litt utstående bakhjørner. Dekkvingene er noe hvelvede og rundede, blanke uten synlig punktering. På beina har forkanten av for-lårene og bakkanten av midt-lårene striper av korte, oransje hår. Leggene har skarpe tenner på utsiden. Hunnen har få spesielle kjennetegn og kjennes lettest på størrelsen: påfallende større enn andre afrikanske hjortebille-hunner.

Levevis

Larvene utvikler seg i råtne trestammer.

Utbredelse

Arten finnes over mye av Vest- og Sentral-Afrika, i tropiske, fuktige områder. Østligst er den funnet i Uganda, vestligst i Guinea, sørligst i den Den demokratiske republikken Kongo.
Norgesmesterskapet i boksing 1922

Norgesmesterskapet i boksing 1922 ble arrangert av Norges Bokseforbund ved Bergens Atletklubb 11.–12. mars i Turnhallen, Bergen.
Kongepokalen var satt opp i mellomvekt og vunnet av Trygve Stokstad.
Ungarns Grand Prix 2007

Rapport

Hungaroring er en bane der det ikke er lett å kjøre forbi, og dette året ble også preget av mye køkjøring, og mangel på de spektakulære forbikjøringene.
Lenge så Hamilton helt utruet ut, men etter siste pitstopp, da både Raikkonen og Hamilton var inne og byttet til myke dekk, var Räikkönen en periode helt oppe i girkassa til Hamilton, til tross for at han presset på kom han aldri i posisjon til å kunne passere.
Bak dem kjempet Fernando Alonso mot Nick Heidfeld hardt om tredjeplassen, en kamp som Heidfeld avgjorde til sin fordel ved å holde den regjerende verdensmesteren bak seg også de siste rundene.
Helgens skuffelse var nok Ferrari-fører Felipe Massa som slet under kvalifiseringen på lørdag, og heller ikke klarte å kjøre seg nevneverdig opp under dagens løp – han endte på en 13.-plass
Heqing (Dali)

Heqing (kinesisk: 鹤庆县; pinyin: Hèqìng Xiàn) er et fylke i Yunnan i Folkerepublikken Kina. Det ligger i det autonome prefektur Dali.
Befolkningen var på 256 133 innbyggere i 1999.
Hala l'Badr

Hala l-Badr (arabisk: حلا البدر, Ḥalā l-Badr; eller Hala l-Bedr eller Hala-'l Badr) er en 1570 meter høy vulkan i provinsen Medina, nordvest i Saudi-Arabia. Den hever seg opp om lag ca. 300 meter over omgivelsen og tilhører det større vulkanske området Harrat 'Uwayrid. Flere vulkanutbrudd er blitt belagt historisk frem til middelalderen.
Den katolske prest, bibelteolog og orientalist Alois Musil mente av Sinaifjellet beskrevet i Det gamle testamentet ikke kan ha vært det som ligger sør på Sinaihalvøya, men i stedet den da aktive Hala l'Badr.
Aiguá

Historie

Aiguá (guaraní for «rennende vann») ble grunnlagt i 1892 av Margarita Muñiz.

Kommune

Byens ordfører (alcalde) er Ruben Álvarez.

Transport

Ruta 13 forbinder Aiguá med Lavalleja og Velázquez (øst).
 Ruta 39 forbinder Aiguá med Punta del Este (sør) og Lavalleja (nord).
Jan Wilckens van Verelt

Jan Wilckens van Verelt, også Jan Hollænder (– død 21. april 1692 i Kolding) var en billedhugger, stukkatør og vokspousserer som virket i Danmark under Christian V i årene 1681–1692.
Etter brannen på Frederiksborg slott i 1665, har han medvirket til istandsettelsen av Audienshuset, hvor stukkloft og dørpartiene med genier i Konseilgangen er hans verk. Han skal også ha utvirket en byste eller et relieff av kongen, som nå er forsvunnet. Det antas at Wilckens van Verelt ikke har kunnet skrive, da han er den eneste av kunsterne som arbeidet med restaureringen, som ikke har kvittert for materialebruk. Det gjorde derimot arkitektene Steenwinckel og van Haven.
I 1690 reiste van Verelt til Kolding for å utføre stukkaturarbeide på Koldinghus. I 1692 kom han i klammeri med en av sine svenner, Jan Witt, som han stakk ned. Få dager senere tok han sitt eget liv.
Kongen fikk malt hans portrett, og har derfor trolig satt stor pris på sin billedhugger
Ed O'Brien

Radiohead

O'Brien bruker som gitarist svært mange effekt pedaler for å kunne produsere Radioheads lydstil. O'Brien er også en trommist, men har så langt kun spilt trommer på Radioheads «There There» låt, sammen med Jonny Greenwood. O'Brien hjelper hovedsakelig med å utvide det musikalske lydbildet for Radiohead. Han lagde blant annet den svært distinktive effekten på slutten av «Karma Police», og den delvis gitarsoloen på «Lucky». Han laget også riffene til sangene «Go to Sleep» og «Street Spirit (Fade Out)». O'Brien har bidratt med tekstkrivingen under alle albumene.
Dear John (film fra 2010)

Sammendrag

I 2003 er John Tyree (Channing Tatum), en sersjant i US Army som ligger på bakken i stridsutrustning med flere skuddskader i kroppen. Flere mynter begynner å falle rundt ham som, i et kommentarspor, minner ham om et besøk til United States Mint som var med på som barn. Han sammenligner seg selv til en mynt i det amerikanske militæret. I 2001, i Charleston, Sør-Carolina, er John på ferie. Han møter Savannah (Amanda Seyfried), en student på høstferie, og han finner vesken hennes som falt i vannet. Savannah og John blir forelsket, og John møter Savannah`s familie og naboen hennes, Tim Wheddon (Henry Thomas), og Tim`s sønn, Alan, som har autisme. Savannah møter John`s far (Richard Jenkins), en folkesky mann som er veldig opptatt av mynt-samlingen sin.
Savannah mener at John`s far kan ha høytfungerende autisme akkurat som naboens sønn, Alan. John blir opprørt, og stormer ut. John havner i en slåsskamp med Savannah`s venn, Randy (Scott Porter), og i prosessen slår han ned Tim ved et uhell. John beklager til Tim, og forlater Savannah. John og Savannah fortsetter forholdet deres gjennom brev-veksling. I løpet av de neste to årene, fortsetter de forholdet sitt gjennom brev og postkort, frem til Savannah informerer ham om at hun har forlovet seg med en annen, og John ødelegger alle brevene han har fått fra henne. Etter fire år i militæret blir John informert om at faren hans fikk slag. Når John kommer til sykehuset får han vite at faren hans fremdeles er i live, men tilstanden er kritisk. John skriver et brev til sin far, som han leser høyt for ham på sykehuset.
Det John sier i voiceover i begynnelsen av filmen var fra dette brevet, hvor han forteller faren sin at det siste han tenkte før han mistet bevisstheten etter å ha blitt var faren sin. Kort tid senere dør faren hans. John besøker Savannah som har giftet seg med naboen Tim. Tim har fått lymfekreft, og John besøker ham på sykehuset sammen med Savannah. Tim forteller John at Savannah fremdeles elsker John. John selger mynt-samlingen til faren sin, og bruker en del av pengene på sykehus-behandlingen til Tim. Senere får John et brev fra Savannah som forteller at Tim døde etter to måneder. Filmen hopper deretter frem til John som sivil, etter å ha forlatt militæret. Han ser Savannah i en kaffebar, og de ser hverandre i øynene. Filmen slutter med at de omfavner hverandre utenfor kaffebaren.
Gamvik kirke

Tidligere kirker

Gamvik kirke ble, som det meste andre i denne delen av Finnmark, brent da de tyske styrkene trakk seg tilbake under krigen. Den tidligere kirken ble brent 5. november 1944. Den kirken som brant ned da var fra 1894 og hadde 260 sitteplasser. Dette var den andre kirken i Gamvik. Tidligere hadde det stått en kirke på Gullholmen. Denne kirken, kalt Samekapellet ble flyttet fra Tana i 1858.

Jubileum

Den nåværende kirken ble vigslet av biskop Wiig 27. april 1958. I 2008 var det 50-årsjubileum for den nye kirken. Dette ble markert med jubileumsgudstjeneste der sognepresten i Gamvik og prosten i Hammerfest medvirket. Det var også medvirkning av kor og barnegrupper. Samtlige som ble viet, konfirmert og døpt i den nye kirken i 1958 var også invitert.

Kulturminne

Gamvik kirke er et kulturminne og har nummer 84229 i Riksantikvarens kulturminnebase.
Grunnkretser i Aukra kommune

Grunnkretser i Aukra kommune er delområder og grunnkretser som seksjonerer Aukra kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Taygetina banghaasi

Utseende

En rødbrun sommerfugl, forvingen litt tilspisset, bakvingen litt tannet. Undersiden er rødbrun med to briune tverrstriper om et rim-aktig skinn av spredte, hvite skjell, dessuten er rekke av små, hvite flekker på bakvingen. Oversiden er ensfarget brun.

Utbredelse

Arten er kjent fra Costa Rica og Bolivia.
Ørnekorsets orden

Ørnekorsets orden (estisk: Kotkaristi teenetemärk) er en estisk orden. Den ble innstiftet 24. februar 1928 av Estlands forsvarsliga, i anledning tiåret for landets uavhengighet. I 1936 ble den gjort til en ordinær statsorden. Ørnekorsets orden tildeles for militær innsats og fortjenester av Estlands forsvar. Ordenen rangerer som nummer fem av Estlands ordener, etter Den hvite stjernes orden, men foran Estlands Røde Kors' orden. Ordenen ble ikke tildelt i årene Estland var innlemmet i Sovjetunionen. Den ble gjenopptatt i 1995, etter at Estland på ny hadde vunnet sin selvstendighet. Ordenen ble sist revidert ved lov i 2007. Presidenten er stormester for Ørnekorsets orden .

Insignier

Ordenstegnet for Ørnekorsets orden består av et svartemaljert malteserkors, som i midten bærer en sølv ørn med sverd i den ene kloen og Estlands riksvåpen i den andre. Baksiden bærer innskriftene «24. II 1928» og «PRO PATRIA». Ordenstegnene for de forskjellige klassene er identiske, men bæres i ulikt utformet bånd. Når ordenen tildeles for militære fortjenester, utstyres ordenstegnene med korslagte sverd. Ordensstjernen er i sølv og har åtte tagger. Ordensbåndet er oransje med smale blå striper.

Tildeling

Tildeling av ordenen skjer ved presidenten. I perioden 1995 til 2008 er Ørnekorsets orden tildelt 713 personer, medaljene ikke medregnet. Av dette var 16 tildelinger i ordenens 1. klasse. Overrekkelser av ordenen skjer vanligvis på Estlands uavhengighetsdag 24. februar, men kan i særlige tilfeller også finnes sted på andre datoer.
Det franske mandatet for Syria og Libanon

Det franske mandatet for Syria og Libanon (fransk: Mandat français pour la Syrie et le Liban; arabisk: الانتداب الفرنسي في سوريا و لبنان‎) var et mandatområde (1923−1946) som ble administrert på oppdrag fra Folkeforbundet og som ble forhandlet fram i årene 1920-1922. Det skjedde i kjølvannet av den første verdenskrig og delingen av Det osmanske rike som angikk Syria og Palestina.
I løpet av de to årene som fulgte avslutningen den første verdenskrig i 1918, – og i henhold til Sykes-Picot-avtalen som ble signert mellom Storbritannia og Frankrike i løpet av krigen, – kontrollerte britene det meste av osmanske Mesopotamia (moderne Irak) og den sørlige delen av osmanske Syria ((Palestina og Transjordan), mens franskmennene kontrollerte resten av det osmanske Syria, Libanon, Alexandretta (Hatay) og andre deler av sørøstlige Tyrkia. Disse områdene som Storbritannia og Frankrike kontrollerte tidlig på 1920-tallet ble formalisert av Folkeforbundets mandatsystem. Frankrike ble tildelt Folkeforbundets mandatområde Syria den 29. september 1923, som også omfattet dagens Libanon og Alexandretta.
Den franske administrasjonen av regionen ble gjennomførte via et antall ulike regjeringer og områder, inkludert den syriske føderasjon (1922–24), staten Syria (État de Syrie, 1924–1930) og den syriske republikk (République syrienne, 1930–1958), foruten også mindre stater som Stor-Libanon (État du Grand Liban), Alawitterstaten (État des Alaouites), og Druserstaten (Jabal Druze-staten; Djebel Druze). Det franske mandatet av Syria varte fram til 1943 da to uavhengige stater oppsto fra mandatperioden, Syria og Libanon, foruten Hatay ble annektert av Tyrkia i 1939. Fransk tropper forlot Syria og Libanon fullstendig i 1946.
Oldsmobile Curved Dash

Oldsmobile Curved Dash  er kreditert for å være den første masseproduserte bil, noe som betyr at den ble bygget på samlebånd ved hjelp av utskiftbare deler. Den ble introdusert av Oldsmobileselskapet i 1901 og produsert frem til 1907. 425 ble bygget det første året, 2 500 i 1902, med over 19 000 bygget totalt.
Da  General Motors overtok driften fra Ransom E. Olds den 12. november 1908, innførte GM  Oldsmobile modell 20. (som var Buick Modell 10 fra 1908) med større akselavstand og mindre endringer av eksteriøret.
Det var en runabout med plass til to passasjerer og ble solgt for 650 dollars. En konkurrerende Runabout, som grunn av stort salg kunne prisen unde 850 dollars var en 2-seters Ford Modell C populært kall «Doctor's Car» . Den var dyrere enn Western modell fra 1905 Gale Model A. som var en roadster til 500 dollars. To andre, The Black ble solgt for 375 dollars.  og Success for 250 dollars .
Succses hadde en flat-montert vannkjølt en-sylindret motor som var plassert midt i bilen og produserte 5 Hk.  Bensintilførselen til forgasseren var basert på gravitasjon. Gearboksen var halv-automatisk med to hastigheter fremover og revers. Bilen veide 399 kg. Den hadde en toppfart på 32 Km/t .
Bilens suksess var delvis ved en tilfeldighet — i 1901 ødela en brann en rekke andre modeller, før de var godkjent for salg, og etterlot Curved Dash som den eneste intakte.
Archostemata

Systematikk og evolusjon

Gruppen er kjent allerede fra mesozoikum, da den besto av mange flere arter enn i dag. Fossiler er kjent tilbake til tidlig Trias (ca. 235 millioner år før nåtid), kanskje også til Perm.
Blant de nålevende artene er Crowsoniella relicta søsterarten til Ommatidae og Micromalthus debilis søsterarten til Cupedidae. Disse to artene kan plasseres alene i hver sin familie, Crowsoniellidae og Micromalthidae.
Fylkesvei 5934

Fylkesveg 5934 går mellom Mo og Øverøyane i Stordal kommune. Veien er 9,0 km lang.
Frem til 2019 hadde veien betegnelsen Fv101.
Konkret (tidsskrift)

konkret er navnet på et tysk venstreradikalt tidsskrift som ble utgitt fra 1957 til begynnelsen av 1970-tallet, og på et tidsskrift med samme navn som har blitt utgitt fra 1974. Dagens tidsskrift beskriver seg som det «eneste venstreorienterte publikumstidsskriftet i Tyskland» og utkommer månedlig. Verfassungsschutz beskriver derimot tidsskriftet som venstreekstremt, og regner det til det «antityske» spektrum.

Forløperen Studentenkurier

I 1955 ble tidsskriftets forløper Studentenkurier grunnlagt av Klaus Rainer Röhl med hemmelig støtte fra sentralkomitéen til den forbudte kommunistiske organisasjonen FDJ. Tidsskriftet utkom frem til 1957 under dette navnet, og blant dets skribenter var bl.a. Werner Riegel, Peter Rühmkorf, Arno Schmidt og Kurt Hiller. Tidsskriftet hadde stor innflytelse blant venstreorienterte studenter.

konkret fra 1957 til 1974

I 1957 ble tidsskriftet omdøpt til konkret, og frem til 1964 hadde det nære ideologiske og økonomiske forbindelser til DDR og det forbudte vesttyske kommunistpartiet, KPD. Röhl fortalte senere at dets redaktører fikk instruksjoner fra det forbudte KPD. For å skjule disse forbindelsene ble det også trykt DDR-kritiske artikler og sexartikler. Udogmatiske sosialister som Hiller ble likevel presset ut av bladet.
Under studentopprøret fra 1967 fikk tidsskriftet en formidabel betydning, og nådde et opplag på i underkant av 200 000 eksemplarer med to eller fire månedlige utgivelser.
En av de mest kjente medarbeiderne var Röhls hustru Ulrike Meinhof, som fra 1962 til 1964 var sjefredaktør. Hun avsluttet sitt arbeid for konkret kort før hun i 1970 sluttet seg til grunnleggelsen av terrororganisasjonen RAF. I en artikkel i Frankfurter Rundschau fra 1969 beskyldte hun tidsskriftet for å være et «instrument for kontrarevolusjonen». 7. mai 1969 ble konkret-utgiveren Klaus Rainer Röhls hus i eksklusive Hamburg-Blankenese stormet av flere aktivister som knuste rutene og vandaliserte boligen.
De dramatiske personlige opplevelsene i forbindelse med den tidligere hustruens terrorvirksomhet og bortføring av deres to døtre førte til at Klaus Rainer Röhl, som fra første stund hadde avvist bruk av vold, snudde politisk, og tidsskriftet sluttet å utkomme.

konkret etter 1974

Fra 1974 ble konkret utgitt av journalisten Hermann L. Gremliza, som hevdet at Röhl etter at han skilte seg fra Meinhof hadde gjort konkret til et «kulørt ukeblad» for den «utenomparlamentariske opposisjonen».
Gremlizas tidsskrift lå langt til venstre for Röhls tidsskrift, og har aldri oppnådd noen særlig betydning sammenlignet med konkret i tidligere år.
En viktig forskjell på det tidligere tidsskriftet og det nåværende er at det tidligere hadde en antiimperialistisk holdning, mens det nåværende tilhører den meget spesielle venstreekstreme retning som kaller seg «antitysk», og som har lite tilfelles med den øvrige venstresiden. Bl.a. er tidsskriftet betingelsesløst proisraelsk og proamerikansk.
Steinssletta

Steinssletta er et flatt og meget fruktbart jordbruksområde i Hole og Ringerike kommuner i Buskerud fylke. Området ble utpekt som nasjonalt utvalgt kulturlandskap, under navnet Steinssletta Kulturlandskap, i 2009, der kriteriene var at det skulle være kulturlandskap med store biologiske, kulturhistoriske og landskapsmessige verdier og realistisk grunnlag for å få til langsiktig drift og skjøtsel i områdene.
Steinssletta har fått sitt navn etter den gamle kongsgården Stein, som ligger sentralt i det sørøstre hjørnet av sletta. Denne urgården er kjent som høvdingsete for småkongen Halvdan Svarte i kongesagaene. Like ved (nord for) gården ligger også den sagnomsuste Halvdanshaugen på Stein, der sagaene hevder at enten hodet (Snorre) eller hele liket etter kong Halvdan ble hauglagt. Like sørvest for gårdstunet på Stein ligger en nord-sørgående bergrygg som er kjent som Hestehagaberget lokalt. På det høyeste punktet av denne ryggen finnes rester etter en bygdeborg fra folkevandringstiden.
Mesteparten av den fruktsomme sletta ligger i Hole kommune, mens bare nordenden ligger i Ringerike. Sentralt i nordenden ligger de gamle storgårdene Hesleberg og Vaker i Norderhov. Like nord for sletta ligger også Norderhov kirke fra middelalderen, Tanberggårdene fra kongesagaene, og det store gravfeltet på Stavhella.
Steinssletta har vært preget av kornproduksjon. Europavei 16, som er stamveien mellom Østlandet og Vestlandet, krysser over sletta i sør–nord retning.
Verdenscupen i hurtigløp på skøyter 2011/12 – Verdenscup 2

Herrer

Topp 6 løpere med Grand verdenscup -poeng i Astana.
Morrison, Nuis og Bergsma rangeres foran
Bøkko og Contin på bedre beste plassering.

Damer

Topp 6 løpere med Grand verdenscup -poeng i Astana.
Huisman rangeres foran Boer og Klassen på bedre beste plassering,
og Boer rangeres foran Klassen av samme grunn.
Slaget ved Aspromonte

Slaget ved Aspromonte sørvest i Calabria i Sør-Italia avsluttet Giuseppe Garibaldis annen marsj mot Roma den 29. august 1862.
Hans motstandere var styrker under kong Viktor Emmanuel II av Italia av Kongedømmet Italia, som ikke ville ta risikoen på at Garibaldis marsj skulle utløse krig med Frankrike, hvis styrker stod i Roma for å beskytte Paven og den gjenværende delen av Kirkestaten mot slike angrep.
Slaget stod ved fjellet Aspromonte, ikke langt fra byen Reggio di Calabria. De kongelige styrker beseiret Garibaldi, som selv ble såret og tatt til fange. Men hans menn ble gitt amnesti den 5. oktober. Garibaldi selv ble også snart satt fri.
Carl Fredrik Holter

Læreår

Carl Holter begynte i xylografilære hos Haakon Adelsten Lunde cirka 1865 og jobbet for ham i 6 år. På denne tiden bodde han hos foreldrene i Grønland 9. Faren var garverimester C. Anders Holter (f. i Frogn 1818), som drev handel med lær, skinn, og andre garveriprodukter. Moren var Ellen Iversdatter (f. i Aker 1813).

Familie

Carl var den eldste av søsknene; Christian (f. 1852), Elise (f. 1853), Anthon (f. 1857) og Gustav Emil (f. 1859). Etter læreårene hos H.A. Lunde reiste Carl omkring 4 år i utlandet for å videreutdanne seg i faget. I 25 år hadde han egen xylografisk anstalt i Kristiania. I lange perioder opphørte han med xylografering for å vie seg til skriftlige arbeider.
9. september 1876 giftet han seg med den to år yngre Helga Sofie Ellefsen (f. i Frogn ved Drøbak 1852), og fikk datteren Sofie (f. Østre Aker 1882). En tid oppholdt de seg også i California og i Utah.
Carl Holter ble prisbelønnet ved verdensutstillingen i Paris i 1879. Han var medeier i firmaet "C. Holter & W. Olsen XA". Atelieret lå i Nedre Vollgt. 16, men i 1880, eller –81, takket dansken Waldemar Olsen (senere: Waldemar Waldor) for seg og returnerte for noen år til København. I 1882 drev Carl Holter xylografihåndverket fra egen bolig i Øvre Slottsgate 2.
I 1884 samarbeidet Holter med xylografen Hans Christian Olsen om et nytt firma "Holter & Olsen". Han og kompanjongen hadde verksted i annen etasje i Øvre Slottsgate 7. I 1885 måtte han flytte inn i Trondheimsveien 129, hos sine foreldre og lillebroren, Gustav Emil, som også var blitt en meget habil utøver av xylografikunsten.
Året etter – i 1886 – sto han igjen på egne bein med xylografisk atelier i annen etasje i Lakkegata 27. Holter ble medredaktør i Folkebladet i 18?? Da annen etasje i bakbygningen av Trondheimsveien 129 ble ledig i 1889 flyttet han tilbake dit med kone og barn. I 1891 flyttet han verkstedet sitt til fjerde etasje i Karl Johans gate 27. I 1898 måtte han etablere verkstedet sitt hjemme, men i 1899 skaffet Holter seg rom i annen etasje av Rosenhoffgata 2c.
Ved folketellingen i 1900 bodde familien i Trondheimsveien 152. Holter var særlig kjent for sine bilder for Ny illustreret Tidende og Skilling-Magazin, ved siden av å skjære enrekke bokillustrasjoner. I 1901 prøvde han seg også som kunstmaler, men gikk nok en gang tilbake til xylografyrket.
Fra 1915 bodde Carl Holter og hans hustru på Lysaker. I anledning av hans 80-årsdag i 1930 ble det opplyst at han tilbrakte mesteparten av tiden med å sysle i hagen og til å ordne med båten sin. En del av hans xylografiske redskaper ble i 1959 gitt til Norsk Folkemuseum.
Skolefjernsynet på NRK

Historikk

Skolefjernsynet hadde sine første prøvesendinger den 19. mars 1962. Disse sendingene pågikk i to uker. Kanalen hadde en tilsvarende prøvesendingsperiode i 1963. De faste, regelmessige sendingene begynte i januar 1964, etter vel ett års planlegging og produksjon. Den 5. desember 2001 vedtok NRKs styre å legge ned Skolefjernsynet. Dermed ble sesongen 2001/2002 det siste skoleåret i Skolefjernsynets historie.
Skolefjernsynet ble tidlig et vindu mot verden i norske skolestuer. Programmer ble hentet inn og tilrettelagt norske forhold, og NRKs egne medarbeidere reiste ut og laget pedagogisk tilrettelagte reportasjer. Det som først brakte skolefjernsynets reportasjeteam ut i verden var problemene omkring flyktninger, nød og urettferdighet. Tidlig ble programmene et instrument for forståelse, toleranse, respekt og demokrati. «English by Crime» var betegnelsen europeiske kolleger satte på NRK Skolefjernsynets engelskserier på 1960- og 70-tallet. Seriene var heldramatiserte, og manuskriptene var skrevet av to engelske forfattere, Lewis Jones og Michael Smee. Det ble i alt produsert fem slike serier, og de ble brukt i årevis i norske skoler.
Pygicera

Utseende

En middelsstor, blank praktbille. Pronotum er metallglinsende svart med oransje sidekanter. Dekkvingene er mønstret i svart og oransje, mønsteret er nokså variabelt. Dekkvingene har rader av grove punkter. Undersiden er kobber- til purpuraktig metallisk.

Utbredelse

Arten lever i Chile.
Vaffelsøm

Vaffelsøm er en teknikk der man lager små folder og syr disse sammen til et mønster. Brukes til elastiske partier på barneklær og på kjoler. Til dette spoles elastisk sytråd stramt opp på symaskinens undertrådsspole. Så sys det flere parallelle sømmer på stoffet. Undertråden trekker seg sammen og lager rynkemønsteret.
Ekte vaffelsøm kalles også «smocking». Med hjelp at et foldeapparat (pleater) lages mange små folder i stoffet. Ved å ordne foldene i grupper, og å anvende forskjellige broderisømmer skapes så den typiske vaffelsømmen.